I Jornada d'Hípica a Gandia
26 abril 2022

## I Jornada d'Hípica a Gandia26 abril 2022Última actualització: 26 abril 2022

![](../gestion/img/1a2fb336daf9927a199cfed2ffc5978dfef624f8b12a0ff951d8430bf516efe5.jpg)  
  

La regidora d’Esports, **Lydia Morant**, acompanyada per David Escrivà, entrenador del Club d’Hípica la Safor, ha presentat aquest matí la I Jornada d’Hípica, que es celebrarà a la ciutat de Gandia el proper dissabte 30 d’abril de 17:00 fins a les 19:00h al Pàrquing del Parc Comercial Myo (en concret, enfront del FroggyPark).

“L’objectiu d’aquesta jornada és formar i promocionar l’equitació per a presentar-la des d’una òptica esportiva i no tan sols com un hobby”, ha afirmat Morant. Per tal d’aconseguir-ho, s’ha guarnit d’una programació plural, oberta i gratuïta per a tots els públics.

El programa començarà amb un taller per a presentar l’alumnat de la cantera i, posteriorment, que conten les seues vivències i situacions personals. Seguidament, s’hi procedirà amb una exhibició de Doma Clàssica, una demostració d’Alta Escola i un Volteig.

Escrivà ha mostrat la seua voluntat per a que la gent s’aprope “per a conèixer l’evolució de l’equitació: des de la iniciació en els xiquets i les xiquetes fins a la competició, en aquest cas, a mode de demostració”. 

[Twittear](https://twitter.com/share)